JUMAL KÕNELEB
Tere jälle ning tere tulemast vaatama saadet "Jumal kõneleb".
Selle saate nimi ei ole "Jumal kõneleb" sellepärast,
et räägime alati täiuslikult, mida Jumal tahab rääkida
vaid sellepärast, et tahame rõhutada seda,
et Jumal päriselt räägib ja Ta Sõna on elav.
Mina olen Jan Cedercreutz ja siin on mu imeline abikaasa Joy.
Tore sind näha!
Täna tahame rääkida sellest, et kuigi me kaks oleme soomlased,
siis pole me enam üksnes selle maa kodanikud.
Ametlikult oleme Soome kodanikud,
aga samal ajal oleme ka Taevase Kuningriigi kodanikud.
Johannese 15:19 ütleb Jeesus: "Kui te oleksite maailmast,
siis maailm armastaks teid kui omi, aga et teie ei ole maailmast,
vaid mina olen teid maailmast ära valinud.."
Jeesus räägib sellest, et Ta on kutsunud meid teise riiki.
Jeesus ütles maa peale tulles: "Jumala riik jõudnud teie juurde."
Teise tõlke järgi: "Jumala riik on lähedal."
Oleme Taevase kuningriigi kodanikud.
Kui oled võtnud Jeesuse vastu, oled Jumala armas laps.
Taevase kuningriigi kodanikud.
Milline on Taevas?
Kuidas see välja näeb?
Mis on seal?
Mismoodi see oluline minu jaoks täna?
Kas Taevariik on minu jaoks ka tänasel päeval oluline?
Matteuse evangeeliumis 3:2 ütles Jeesus:
"Parandage meelt, sest taevariik on lähedal!"
Matteuse evangeeliumis 6:33 ütles Ta veel: "Aga otsige esmalt
Jumala riiki ja tema õigust, siis seda kõike antakse teile pealegi!"
Ta tuleb ja ütleb, et Taevariik on ligi tulnud.
Seejärel soovitab Ta meil esmalt Jumala riiki otsida.
Mida see tähendab?
See ongi teine vaatenurk.
Jeesus tuli tooma uut riiki.
Ta ei tulnud lihtsalt kuulutama evangeeliumi
vaid kuulutustööd alustades ütles Ta just need sõnad:
"Parandage meelt, sest Taevariik on ligi tulnud!"
Rahvapiibli tõlge ütleb veel täpsemini:
"Taevariik on nüüd siin."
Jeesus tõi maa peale rõõmusõnumi ja ka uue riigi.
Taevariik on nüüd siin.
Tere tulemast uude riiki.
Mida Ta sellega mõtleb?
Miks Ta niimoodi ütleb?
Luuka evangeeliumis 17:20-21
küsisid variserid Jeesuselt, millal peaks Jumala riik tulema.
Ta vastas neile ja ütles:
"Jumala riik ei tule tähelepanu äratades;
ei öelda ka mitte: vaata siin! Või: vaata seal!
sest ennäe, Jumala riik on seespidi teie sees!"
Meie sees.
Minu sees on kuningriik.
Taevase Jumala kuningriik.
Mida see tähendab?
Vahe seisneb selles,
et maailmas riigid valitsevad rahvast väljast poolt.
Läbi maailma ajaloo
on kuningad ja riigipead valitsenud inimesi väljastpoolt.
Taevariik ei ole selline.
Taevariik antakse meile tasuta.
Me võime võtta selle vastu.
Kui võtad Jeesuse vastu, saab Ta samas ka sinu kuningaks.
Su südames on uus riik, su sisse asetub terve kuningriik.
See riik on meie sees ja mõjutab meid seestpoolt.
Mitte väliseid nõudmisi esitades vaid seestpoolt vabastades.
Meid loodigi algselt Taevase kuningriigi kodanikeks.
Igaüks meist on loodud Jumalast ja Jumala lapseks.
See riik teeb meid selleks, kes me algselt oleme olnud
või millisteks meid on loodud olema.
Kirjas roomlastele 14:17 on kirjutatud nii:
"Jumala riik ei ole ju söömine ega joomine,
vaid õigus ja rahu ja rõõm Pühas Vaimus."
Need kõik on sisemised asjad.
Mida see siis tähendab?
Minu arust kogu see jutt Jumala kuningriigist
ja kogu Jeesuse kuulutus sellest nii huvitav ja põnev asi,
mis tekitab minus elevust ning rõõmu.
Ma tõesti tahan mõista, mida see tähendab.
Kui teeks nüüd õige nii, et püüame mõista Jumala riiki.
Võiksime panna silmad kinni ja vaimusilmadega vaadata seda.
Võiksime mõtelda, milline on Taevas.
Milline see välja paistab ning mis on seal?
Püüan mõista seda loetut, et Jumala riik on õigus.
Panen silmad kinni ja mõtlen Taevale.
Mida see tähendab, et see on õigus?
Kuidas see Taevas paistab?
Miski kerkib minus kohe esile.
Mõistan kohe Taevast vaadates,
et ma ei häbene Taevas midagi ja mul pole seal mingit süütunnet.
Taevas olen täiesti vaba ning tervenisti Jumala laps
ning mul ei teki isegi mingeid süüdistavaid mõtteid.
Mitte mingeid selliseid mõtteid.
Taevas tunnen, et kuulun sinna
ja see on minu kodupaik ning kõik on täiesti hästi.
Ma olen täielik ja terviklik.
Iseendaga nn "sina peal".
Mul on rahu, olen puhas ning täielikult kõlbav.
See on enesestmõistetav asi.
Olen sajaprotsendiliselt Taeva riigi kodanik.
Mul on täielik rahu Jumalaga.
Me oleme sõbrad ja suhtleme Taevas vabalt.
Kui vaid julgeksime mõtelda, et oleme juba Taeva riigi kodanikud,
mitte üksnes seda, et kunagi pääseme Taevasse.
Me oleme seda juba praegu.
See aitab meil mõista näiteks seda õiguse küsimust.
See on täiesti iseenesest mõistetav,
et seal me enam ei mõtle ega muretse,
kas me kõlbame või mitte, kas Jumal armastab mind või mitte.
Seal on täiuslik armastuse atmosfäär,
mingit pattu ei ole enam, meil on uued ihud
kõik endine on möödas ning uus on asemele tulnud.
See on siis lausa füüsiliselt ja täielikult tõeks saanud.
See vaatenurk aitab mul mõista, mida õigus õieti tähendab.
Kui julgen end juba praegu näha Taeva riigi kodanikuna,
siis võin hoopis teisel viisil vastu võtta selle, et ma kõlban.
Ma kõlban juba nüüd, kuigi pole veel füüsiliselt Taevas.
Olen juba selle kuningriigi alluv
ning võin elada ja olla selle õhustikus.
See on seespidi meie sees.
Johannese evangeeliumis 10:27 ütleb Jeesus:
"Minu lambad kuulevad minu häält
ja mina tunnen neid ja nad järgnevad mulle.."
Kui mõtlen Taeva peale, siis see on täiesti selge.
Mul pole mingit probleemi Issandaga suhtlemisel.
See kuningriik on minu sees.
Ma ei pea sooritama mingeid erilisi puhastusrituaale või muud,
sest ta on juba minu sees ja olen juba selles riigis.
Võin rääkida normaalselt ja olla Temaga koos.
Kuidas on rõõmuga?
Kui teeksime sama asja?
Vaatan jälle Taevasse ja mõtlen, et Jumala riigis on.
Võtame esmalt rahu, Jumala riik on rahu.
Vaatan jälle Jumala riiki ja mõtlen, mida tähendab see rahu Taevas.
Saan kohe sellest aru, et Taevas on täielik rahu. - Just.
Täielik hingamine ja muretu õhkkond.
Taevas ja Jumala riigis Jumal tõesti valitseb.
Seal pole küsimustki,
et kas asjad õnnestuvad või kas ma saan hakkama.
Kui julgeme mõtelda, et oleme juba selle maa kodanikud
Jeesus ütles, et Taevariik on nüüd siin.
Selle Taevariigi seaduspärasused on nüüd ka minu seaduspärasused.
Need on kõrgemal selle maailma
maistest seaduspärasustest ja palju tugevamad nendest.
Elan palju võimsamas riigis.
Ma oleksin nagu diplomaat,
kes elab teise riigi saatkonnas, siis seal kehtivad teise riigi seadused.
Kui keegi tuleb sellele poole aeda, kus mina saatkonnas elan,
siis peab ta järgima selle riigi seadusi.
Ma olen ja meie oleme nagu diplomaadid teises riigis.
Võin teada, et mis iganes peaks ümberringi toimuma,
mina võin olla rahulikult ja Jumal valitseb ikkagi.
Kui ma nii teen, siis mul on kerge uskuda
Jesaja raamatus 41:10 öeldut: "ära karda, sest mina olen sinuga;
ära vaata ümber, sest mina olen su Jumal.."
Sama lähedal nagu Taevas, on Ta ka nüüd minuga koos.
"Ma teen su tugevaks, ma aitan sind,
ma toetan sind oma õiguse parema käega!"
Milline rõõm see on, kui mõistan, et see on tõsi.
Ta mõtleb seda, mida ütleb.
Ta ütleb: "Mina olen sinuga, ära karda."
Johannese 16:33 ütleb Jeesus täpselt sama:
"Seda ma olen teile rääkinud, et teil oleks rahu minus.
Maailmas ahistatakse teid,
aga olge julged: mina olen maailma ära võitnud."
Jeesus ütleb sulle Taeva riigi kuningana,
et Ta teab, et maailmas meid ahistatakse,
ka sina võid vahel tunda end ahistatuna,
aga ära karda, "mina olen maailma ära võitnud."
Jeesus ütleb samuti:
"Minu kuningriik ei ole sellest maailmast.
Minu kuningriik on suurem ja Mina olen suurem kui kõik,
mida iganes sul selles maailmas läbi teha tuleb.
Minus võib sul kõige selle keskel olla rahu."
Ta ütleb ka: "Oma rahu ma jätan teile."
"Mina ei anna teile nii nagu maailm annab."
Aga kuidas on rõõmuga?
Kui vaatame nüüd taas Taevasse ja mõtleme,
mida see tähendab, et Taevariik on rõõm?
Koheselt tuleb meelde rõõm selle üle,
et ma saan elada ühenduses Jeesusega.
Seal oleme me Tema ja Isaga täielikus ühenduses.
Me elame täielikus ligiolus. Ma armastan Teda,
ma saan Teda ülistada ja inglid ülistavad Teda
ning pidutseme, sest mind on vabaks tehtud,
mind on päästetud ja kõik mu elus on hästi.
Taevalik rõõm on nii suur, et mine või lõhki.
Psalmis 34:6 on kirjutatud:
"Kes tema poole vaatavad, säravad rõõmust"
Kui võime vaadata Tema peale, siis me sädeleme rõõmust.
Psalm 16:11: "Rõõmu on rohkesti su palge ees,
meeldivaid asju on su paremas käes alatiseks."
See kõik on nii imeline, et ma kohe ei või!
See tõepoolest aitab mõista ka suhet Jeesusega.
Ma saan olla nii lähedases ja probleemivabas suhtes Temaga.
Võin tõesti juba siin maa peal rõõmustada ja hõisata.
Kui ma tema peale vaatan, siis see rõõm voolab üle.
On rõõmu ja hõiskamist Tema palge ees.
See ongi Taevariik, mis muudkui pulbitseb.
See on eluveejõgi minu sees. See on nii imeline.
Tahan lugeda uuesti Matteuse evangeeliumist 10:7:
"Ja minnes kuulutage: Taevariik on lähedal!"
Või nagu on Piibel Rahvale tõlkes: "Taevariik on nüüd siin."
Me ei pea seda ootama, ei pea mõtlema, millal see tuleb
ja kus see siis on, kui kõik on nii metsa läinud.
Minu sees on tõesti midagi nii imelist ja suurepärast,
võimsat, rõõmsat ja rahulikku kogu aeg.
Kui me oleme Taevariigi kodanikud ja Jumalariik on meie sees,
siis on meiega koos kõik inglid, Isa, Poeg ja Püha Vaim.
Nad on meie poolel, meie kõrval ja meie sees.
Mida me siis kardame,
kui Tema ja Ta kuningriik on meie poolel ja meiega koos?
Kogu aeg.
Kui mõistame seda, et Taevariik on minu sees
ja ma saan elada sellest lähtudes,
siis me mõistame, miks Jeesus ütleb Johannese evangeeliumis 15:4:
"Jääge minusse, ja mina jään teisse.
Nii nagu oks ei suuda kanda vilja omaette,
kui ta ei jää viinapuu külge,
nõnda ka teie, kui te ei jää minu külge."
Ta mõtleb tõesti sellega, et me võime püsida Temas.
Me saame püsida Taevariigis ja elada sellest lähtuvalt.
Siis on iseenesestmõistetav, et mu elu kannab vilja seespidiselt
ja ma ei pea muretsema ega pingutama selle nimel.
See toob kaasa tohutu rõõmu ja turvatunde.
See toob esile Taevariigi minu elus.
Matteuse evangeelium 13:44-46:
"Taevariik on põllusse peidetud aarde sarnane..."
See on nagu varandus.
"...mille inimene leidis ja peitis jälle.
Ta läks rõõmuga ja müüs ära kõik, mis tal oli,
ning ostis selle põllu.
Veel on taevariik kaupmehe sarnane, kes otsis ilusaid pärleid.
Kui ta siis leidis ühe eriti hinnalise pärli,
läks ta ja müüs maha kõik, mis tal oli, ning ostis selle."
Issand ütleb, et Taevariik on nii väärtuslik, tohutu aare,
see on tõeline loteriivõit, kõige suurem ja olulisem peavõit,
mis on nii vägev asi, et tasub maha müüa kõik muu
ja tasub seda otsida esmalt ja mõista, mis see on.
Sellest lähtub selline jõud ja rõõm meie ellu,
mida me ei suuda mõistagi.
See on kõikide aarete aare minu elus.
Kas sina usud seda? - Ikka. - Kas see vastab tõele? On see nii?
Kuidas selle juures saab üldse oma nahas paigal püsida?
Kui saad selle kohta ilmutuse, et me oleme juba selle sees,
me oleme juba selle riigi kodanikud
ja see õigus, rahu ja rõõm Pühas Vaimus on meis kogu aeg.
See pole selline asi, mis tuleb ja läheb.
Kui ometi saaks veidi rõõmu...
Kui Taevariik on meie sees, siis see ongi meie sees
ja see ei lähe mitte kuhugi.
See on alati täis õigust, rahu ja rõõmu Pühas Vaimus.
Igasuguseid muid asju võib unustada ja need tulevad ja lähevad,
kui meile esitatakse igasuguseid nõudmisi.
Võime siiski teada, et saame tulla alati tagasi
nii Jeesuse juurde
kui ka sellesse riiki, milles kõik on hästi.
Kui me juurdume sellesse kuningriiki,
nagu Joy ütles, siis see hakkab meist voolama.
Jeesus ei öelnud, et tulge siia, Taevariik on kusagil siin
või: "Minge siit sisse, siis jõuate sinna."
Ta ütles: "Siin. Minus on see Taevariik.
Tere tulemast siia!" See on Tema sees.
See voolas Temast välja ja sellega kaasnes vägi.
Haiged inimesed puudutasid Jeesust
ja Temast läks välja vägi, mis parandas kõik haiged.
Miks? Sest Taevariigis on see vägi.
Kas võiksime nüüd palvetada ja minna sinna? - Lähme muidugi!
Võtame selle jaoks väikese hetke
ja mõtleme Taevasele kuningriigile.
Issand, me tahame tänada Sind nende sõnade eest.
Issand, see on nii põnev.
Ma palun Sind, et Sa juhatad ja õpetad meid selles asjas.
Issand, ma palun, et Sa avad meie südamesilmad,
et me näeksime.
Et me julgeksime vaadata Sinu riiki.
Et me julgeksime kuulata
ja julgeksime tulla Sinu ette.
Jeesus, tänu, et Sa oled tõesti elav.
Me saame elada Sinu lähedal
ja Sinust voolab eluveejõgi.
Sa viid meid hingamisvete juurde.
Ja haljale aasale lebama.
Tänu, Jeesus, et Sinus oleme me juba õiged.
Oleme täielikult Jumalale kõlbavad.
Tänu, et Taevariigis, kus olla võime, on rahu.
Seal on igavene rahu.
Tänu, et Sa täidad meid oma rõõmuga.
Issand, tänu, et Sa ütlesid: "Jääge minusse."
Sa julgustasid meid sellega jääma Sinu sisse.
Sa ütlesid ka, et ilma minuta ei või te midagi teha.
Me tohime otsida esmalt seda kuningriiki.
Sedasi võikski palvesse jääda, aga meie saate aeg saab otsa.
Sina võid jätkata kodus veelgi.
Ma tahan kogu südamest jälle tänada teid.
On imeline, et oleme võinud käia koos teiega juba päris pika tee.
Kohtume teist vaid mõnedega, aga tundub nii, et kui ka ei kohtu,
siis ikkagi justkui tunneksime teineteist.
Tahan väga tänada,
et oleme võinud jagada oma elu teiega
ja te olete meiega koos selle teekonnal.
Tahan tänada eestpalvete ja ka rahalise toetuse eest.
Tahan tõesti väga õnnistada teid.
Kui soovid samuti toetada seda tööd,
siis Jan ütleb, kuidas saad seda teha.
Võid toetada 7 euroga helistades numbrile 9001777
või kasutada kontonumbreid, mida näed peagi ekraanil.
Kui soovid meist ja meie tööst rohkem infot,
külasta meie kodulehekülge: www.kristillinenkoulu.org
Ole õnnistatud!
Arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli Martin